**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 97/13.04.2016 г.**

Днес 13.04.2016 г. в 11.30 часа, в гр. Монтана, ОИК – Монтана проведе заседание. На него присъстваха: /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Камелия Александрова, Цена Димитрова, / десет от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

 Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Разглеждане на постановление за отказ да се образува досъдебно производстно по преписка № 315/2016 г. по описа на РП – Монтана.
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

 ОБЩИНСКА ИЗБИРАТЕЛНА КОМИСИЯ МОНТАНА единодушно и поименно,

РЕШИ:

ПРИЕМА проекта за дневен ред на 13.04.2016 г. както следва:

1. Разглеждане на постановление за отказ да се образува досъдебно производстно по преписка № 315/2016 г. по описа на РП – Монтана.;
2. Разни.

 По т.1 от дневния ред докладва г-жа Габриела Димитрова.

В ОИК – Монтана е постъпило постановление за отказ да се образува досъдебно производство по преписка № 315/2016 г. по описа на РП . Монтана с вх. № 447/13.04.2016 г. в регистъра на ОИК – Монтана.

От така представеното постановление е видно, че РП - Монтана е сезирана от ЦИК, във връзка с гласуването на лицето Нина Йорданова Иванова от гр. Монтана в СИК № 122900011.

Посочено е, че настоящият адрес на лицето Иванова е регистрирана в гр. Монтана, ул. „Цар Борис ІІІ” № 70, но по постоянен адрес е с. Пърличево, общ. Берковица. В обстоятелствената част на постановлението е изложено още, че Иванова е потвърдила , че почеркът на декларацията и вписването в допълнителната страница на избирателния списък са положени от нея в изборния ден на 25.10.2015 г., както и това, че е гласувала само веднъж в СИК № 122900011, като член на СИК.

Поради факта, че е гласувано само веднъж и обстоятелството, че не са налице достатъчно данни за образуване на досъдебно производства, поради липса на престъпление по чл. 168, ал. 2 или др. престъпление от общ характер е отказано образуването на наказателно производство спрямо лицето Нина Йорданова Иванова.

Поради факта, че ОИК – Монтана, не е сезирал РП- Монтана, а ЦИК, както и обстоятелство, че няма данни дали тези дописвания касаят местния вот или националния референдум, следва да бъде сезира ЦИК с оглед правомощията й визирани в чл. 57 от ИК. Предлагам да се приеме процедурно решение за изпращане на заверено копие от постановлението на ЦИК.

След което се премина към дебати. Такива имаше. Петко Кирилов Петков изрази становище, че е съгласен да се изпрати, тъй като РП – Монтана е сезирана от ЦИК и тя може да обжалва по чл. 213, ал. 1 и 2 от НПК постановлението за отказ да се образува досъдебно произвоство. Йордан Александров изрично подчерта, че когато е подаван сигнала, от ЦИК те са имали копия от избирателните списъци, докато ОИК – Монтана няма такива, така, че е редно да се изпрати до ЦИК отказа. Становищата бяха подкрепени от Сергей Тихолов, Елизабета Ценкова, Атанаска Ангелова, Цена Димитрова, Петя Гачовска, Румен Гоцов. След което се премина към гласуване.

Общинска избирателна комисия Монтана, поименно и единодушно, взе следното,

ПРОЦЕДУРНО РЕШЕНИЕ:

ДА СЕ изпрати заверено копие на постановление за отказ да се образува досъдебно производстно на прокурор Миглена Митрева при РП – Монтана по преписка № 315/2016 г. по описа на РП – Монтана.

По т. 2 Разни.

Разгледани бяха процедурни въпроси.

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК- присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 13.04.2016 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

 Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов